open-index/open-wikipedia-markdown huggingface dataset:
Pavel Rostovtsev

**Pavel Aleksandrovitš Rostovtsev** (, s. 21. syyskuuta 1971 Gus-Hrustalni, Vladimirin alue, Venäjän SFNT, Neuvostoliitto) on venäläinen entinen ampumahiihtäjä.

## Olympialaiset

Rostovtsev osallistui urallaan kaksiin talviolympialaisiin. Salt Lake Cityssä 2002 hän sijoittui viestissä neljänneksi, takaa-ajossa viidenneksi sekä normaalimatkalla ja sprinttikilpailussa kuudenneksi. 2006 Torinon olympialaisissa hän saavutti uransa ainoan olympiamitalin Venäjän joukkueen sijoittuessa hopealle viestikilpailussa. Rostovtsev osallistui Torinon kisoissa  henkilökohtaisista matkoista vain normaalimatkalle, jossa hän sijoittui kolmanneksitoista.

## Maailmanmestaruuskilpailut

Rostovtsev osallistui ensimmäisen kerran aikuisten MM-kilpailuihin Slovakian Brezno-Osrbliessa 1997 ja saavutti ensimmäisen MM-mitalinsa kaksi vuotta myöhemmin Kontiolahden MM-viestistä, jossa Venäjän joukkue sijoittui hopealle. Oslon MM-kilpailuissa 2000 Rostovtsev saavutti kolme hopeamitalia henkilökohtaisilla matkoilla ja kultaa samana vuonna Lahdessa järjestetyssä MM-viestikilpailussa. Slovenian Pokljukassa vuonna 2001 järjestetyissä MM-kilpailuissa hän voitti maailmanmestaruuden sprinttikilpailussa ja takaa-ajossa. Viestihopeaa hän saavutti vielä 2003 Hanti-Mansijskissa ja 2005 Hochfilzenissä.

## Maailmancup

Vuonna 1995 alkaneella urallaan Rostovtsev voitti seitsemän maailmancupin osakilpailua ja saavutti yhteensä 25 palkintokorokepaikkaa. Hän sijoittui cupin kokonaiskilpailussa toiseksi kaudella 2001–2002. Rostovtsev lopetti uransa kauden 2005–2006 jälkeen.

## Lähteet
*
Beyond Fear

**Beyond Fear** on yhdysvaltalainen heavy metal -yhtye. Tim Owens perusti sen maaliskuussa 2005 sivuprojektiksi. Tällöin hänen pääyhtyeensä oli Iced Earth. Owensin lähdettyä Iced Earthista Beyond Fearista tuli hänelle pääyhtye.

## Yhtyeen jäsenet
*Tim Owens, laulu
*John Comprix, kitara
*Dennis Hayes, basso
*Eric Elkins, rummut

### Entiset jäsenet
*Dwayne Bihary, kitara

## Levytykset
* Beyond Fear (2006)

## Aiheesta muualla
*Yhtyeen kotisivut
USA Network

**USA Network** on yhdysvaltalainen kaapelitelevisiokanava. Kanava aloitti lähetyksensä 27. syyskuuta 1977. Sen omistaa NBC Universal. USA Network oli nähtävissä vuonna 2005 noin 89 miljoonassa kotitaloudessa.

## Historia
Kanava aloitti lähetyksensä syyskuun lopussa vuonna 1977 nimellä Madison Square Garden Network ja siitä tuli nopeasti yksi Yhdysvaltojen pääkanavista. Huhtikuussa 1980 kanava vaihtoi nimensä USA Networkiksi, kun sen omistusrakennetta uudelleenjärjestettiin. 24. syyskuuta 1992 USA Network lanseerasi sisarkanavansa, Sci Fi Channelin.

Samaan aikaan USA Network jakoi ohjelma-aikansa ja tilansa kahden muun vasta äskettäin aloittaneen televisiokanavan, C-SPAN ja Black Entertainment Televisionin (BET) kanssa. Kaikkien kolmen kanavan ohjelmatiedot julkaistiin esimerkiksi ''TV Guidessa'' "USA"-nimen alla. Vuonna 2004 NBC Universal julkisti virallisesti yhtiön omistajuuden. Yhtiön teräväpiirtoversio aloitti toimintansa 3. lokakuuta 2007 ja se on saatavilla nykyisin DirecTV:ssä ja useissa kaapeliverkoissa.

## USA Networkin sloganit
* 1980–1989: It's a Great Place to Stay
* 1989–1994: America's Favorite Cable Network
* 1994–1997: The Remote Stops Here
* 1997–2000: The Cure for the Common Show
* 2000–2005: You Are Here
* 2005– : Characters Welcome

## USA Networkin tuottamia televisiosarjoja
* *[[Burn Notice]]* (2007)
* *[[Kallista kipua]]* (*Royal Pains*, 2009)
* *[[Kovat kaulassa]]* (*White Collar*, 2009)
* *[[Monk (televisiosarja)|Monk]]* (2002) 
* *[[Mr. Robot]]* (2015)
* *[[Pukumiehet]]* (*Suits*, 2011)
* *[[Vihjeet hukassa]]* (*Psych*, 2006)

## Aiheesta muualla
* USA Networkin kotisivut.
Jon Åge Tyldum

**Jon Åge Tyldum** (s. 26. lokakuuta 1968 Snåsa) on norjalainen entinen ampumahiihtäjä.

Tyldum saavutti urallaan seitsemän MM-mitalia, joista kaksi henkilökohtaisista kilpailuista. Sprinttikilpailussa 1993 ja normaalimatkalla 1995 hän saavutti hopeaa. Viestistä tuli MM-pronssia 1991 ja hopeaa 1997. Joukkuekilpailussa Tyldum voitti MM-kultaa 1995 sekä hopeaa 1991 ja 1992. Hän osallistui kaksiin talviolympialaisiin ja sijoittui parhaimmillaan 1994 Lillehammerin olympialaisten viestissä seitsemänneksi.

Maailmancupin kokonaiskilpailun Tyldum voitti kaksi kertaa, vuosina 1992 ja 1995. Urallaan hän voitti kaksi osakilpailua ja saavutti yhteensä kuusi palkintokorokepaikkaa.

## Lähteet
*
Pickettin hyökkäys

**Pickettin hyökkäys** oli etelävaltioiden Gettysburgin taistelun kolmantena päivänä 3. heinäkuuta 1863 suorittama hyökkäys, joka kantaa George Pickettin nimeä. Pickett johti yhtä kolmesta divisioonasta avoimelle pellolle Cemetary Ridgen edustalle, jossa ne menettivät unionin joukkojen kivääri- ja tykkitulessa yli puolet miehistään. Divisioonia komensivat etelävaltioiden puolelta kenraalimajuri Isaac R. Trimble, prikaatinkenraali J. Johnston Pettigrew. Vaikka hyökkäys on nimetty Pickettin mukaan vastaava komentaja oli James Longstreet. Hyökkäys päättyi katastrofiin etelän joukkojen menetettyä yli puolet miehistään. Se päätti myös etelävaltioiden etenemisen pohjoisvaltioiden maaperällä ja pakotti kenraali Robert E. Leen vetämään joukkonsa takaisin Virginiaan.

## Aiheesta muualla

* Pickettin hyökkäyksestä englanniksi
* Kartta Pickettin hyökkäyksestä
* Faktoja Gettysburgin taistelusta ja Pickettin hyökkäyksestä 
* Tietoa hyökkäyksestä
Dick Sargent

**Dick Sargent** (19. huhtikuuta 1930 Carmel, Kalifornia – 8. heinäkuuta 1994) oli yhdysvaltalainen näyttelijä, joka esitti televisiosarjassa *[[Vaimoni on noita]]* ”toista Darrin Stephensiä”.

Sargent näytteli elokuvissa vuodesta 1956 alkaen. Kun Dick York lähti sarjasta *Vaimoni on noita* vuonna 1969, Sargent sai hänen roolinsa. Hänelle oli tarjottu roolia jo vuonna 1964, mutta hänellä oli tuolloin sopimus Universal Studiosin kanssa, ja hän hylkäsi roolin. Sargent esitti Darrinia sarjassa sen loppuun asti, vuoteen 1972.

*Vaimoni on noita* -sarjan jälkeen Sargent jatkoi työskentelyään elokuvissa ja vieraili useissa televisiosarjoissa. 1980-luvun puolivälissä hän esitti leski-isä Richard Prestonia tilannekomediassa *[[Down to Earth (yhdysvaltalainen televisiosarja)|Down to Earth]]*.

Myöhemmin hän ilmoitti olevansa homoseksuaali ja puolusti homojen oikeuksia. Hän asui kumppaninsa Albert Williamsin kanssa yhdessä kuolemaansa saakka. Hän kuoli vuonna 1994 eturauhassyöpään Los Angelesissa.

## Lähteet
Craig McCracken

**Craig Douglas McCracken** (s. 31. maaliskuuta 1971 Charleroi, Pennsylvania) on yhdysvaltalainen Emmy-palkittu animaattori, animaatioiden ohjaaja ja käsikirjoittaja, joka tunnetaan parhaiten luomistaan piirrossarjoista *[[Tehotytöt]]* ja *[[Foster's Home for Imaginary Friends]]*. McCracken on naimisissa *[[My Little Pony: Ystävyyden taikaa]]* -sarjan kehittäjän Lauren Faustin kanssa.

## Biografia
Craig kiinnostui piirtämisestä hyvin nuorella iällä ja muutettuaan äitinsä kanssa Whittieriin, Kaliforniaan isänsä kuoleman jälkeen hän opiskeli high schoolin valmistumisen jälkeen Kalifornia Institute of the Artsissa animointia. Samassa koulussa Craig tapasi luokkatoverinsa Genndy Tartakovskyn, jonka kanssa hän myöhemmin työskenteli samoissa piirretyissä sarjoissa uransa aikana. Ensimmäisenä vuotenaan Kalifornia Institute of the Artsissa hän loi lyhyitä animaatioita, joissa seikkaili hahmo nimeltä No Neck Joe. Craig loi myös The Whoopass Girls -lyhytanimaation, jossa seikkailivat kolme söpöä pientä tyttöä, joilla oli supervoimia. Sarja tunnettiin myöhemmin nimellä Tehotytöt.

### Ura
Vuonna 1993 Craig sai Cartoon Networkilta töitä, kun hänet nimitettiin animaatiosarjan Kaksi tyhmää koiraa taideohjaajaksi. Ohjelman suosiosta huolimatta se jäi lyhyeksi, mutta Craig jatkoi taideohjaamista, kun hän seuraavaksi toimi Dexterin laboratoriossa, jossa parissa työskenteli myös Craigin entinen luokkalainen Genndy Tartakovsky. Sarjan aikana Cartoon Network antoi luvan Craigille tehdä lisää lyhyt animaatioita The Whoopass Girlsistä. Lopulta sarjan nimeksi tuli The Powerpuff Girls, koska edellinen nimi oli hieman loukkaava. Ensimmäiset lyhytanimaatioit esitettiin vuonna 1995 What a Cartoon! ohjelmassa Cartoon Networkilla ja lopulta se oman sarjansa vuonna 1998.

Sarjasta tuli erittäin suosittu ja menestynyt maailmalla voittaen muun muassa Emmy-palkinnon. Myöhemmin japanilaiset loivat sarjan pohjalta oman versionsa nimeltä Demashita! Powerpuff Girls Z.

Elokuussa 2004 Craigin toinen luoma sarja Foster's Home for Imaginary Friends pääsi myös Cartoon Networkin ohjelmistoon, joka on Tehotyttöjen tavoin saavuttanut menestystä.

## Filmografia

### Elokuvat
* Whoopass Stew! (1992)
* No Neck Joe (1997)
* Dexter's Laboratory Ego Trip (1999)
* Powerpuff Girls – elokuva (2002)
* The Powerpuff Girls Rule!!! (2009)

### Televisiosarjat

* Kaksi tyhmää koiraa (1993–1995)
* Buy One, Get One Free (1996)
* Dexterin laboratorio (1996–1998)
* No Neck Joe (1997)
* Tehotytöt (1998–2005)
* Foster's Home for Imaginary Friends (2004–2009)
* Chowder (2009)
* Wander Over Yonder (2013–2016)
* Kid Cosmic (2020)

## Aiheesta muualla

* 
* Craig McCrackenin tunnus deviantARTissa
Bill Demong

**Bill Demong** (s. 29. maaliskuuta 1980 Vermontville, New York, Yhdysvallat) on yhdysvaltalainen yhdistetyn hiihtäjä, joka voitti olympiakultaa ja maailmanmestaruuden. 

Sapporon MM-kisoissa 2007 Demong voitti hopeaa normaalimatkalta. Liberecin MM-kilpailuissa 2009 hän voitti suurmäen Gundersen-kilpailun, oli yhteislähtökilpailussa viides ja normaalimäen Gundersen-kilpailussa pronssilla. Oslon MM-kilpailuissa 2011 hän oli suurmäen Gundersen-kilpailussa kuudes ja normaalimäen kilpailussa seitsemäs. Val di Fiemmen MM-kilpailuissa 2013 Demong oli mukana Yhdysvaltojen pronssia voittaneessa normaalimäen joukkueessa. Olympialaisissa hän on sijoittunut Salt Lake Cityssä 2002 neljänneksitoista sprintissä ja neljänneksi viestissä. Vancouverissa 2010 hän voitti suurmäen Gundersen-kilpailun, oli kuudes normaalimäen Gundersen-kilpailussa ja hopealla joukkuekilpailussa. 

Demong on kilpaillut maailmancupissa vuodesta 1999 asti ja voittanut yhdeksän osakilpailua: kaudella 2001–2002 Liberecissä, kaudella 2006–2007 Lahdessa, kaudella 2007–2008 Trondheimissa, kaudella 2008–2009 Ramsaussa, Whistlerissä, Klingenthalissa, Lahdessa sekä Vikersundissa ja kaudella 2009–2010 Val di Fiemmessä. Lisäksi hän on ollut kuusi kertaa toinen ja kuusi kertaa kolmas (13.2.2012 mennessä). Kauden 2007–2008 ja 2008–2009 maailmancupin kokonaiskilpailuissa hän sijoittui kolmanneksi.

Demong lopetti uransa yhdistetyn hiihtäjänä vuonna 2015.

## Lähteet
*
Mindy Cohn

**Mindy Cohn** (s. 20. toukokuuta 1966 Los Angeles, Kalifornia) on yhdysvaltalainen näyttelijä, joka tuli tunnetuksi 1980-luvulla lapsinäyttelijänä televisiosarjasta *[[The Facts of Life]]*. Sarjan aikana hän oli kolme kertaa ehdokkaana Young Artist -palkinnon voittajaksi.

Viime aikoina Cohn on tehnyt enimmäkseen äänirooleja muun muassa ''Kim Possibleen'' ja erityisesti *[[Scooby-Doo]]*-aiheisiin animaatioihin, jonka roolisuorituksesta hänet huomioitiin Daytime Emmy -ehdokkuudella vuonna 2003.

## Aiheesta muualla

* 
* Voice Chasers
Taloustaito

**Taloustaito** (ent. **Veronmaksaja**) on 12 kertaa vuodessa ilmestyvä talouslehti ja siihen liittyvä verkkopalvelu taloustaito.fi, joita julkaisee Verotieto Oy. Lehden ensimmäinen numero ilmestyi vuonna 1948. Taloustaidon päätoimittaja on Antti Oksanen. Lehti on puoluepoliittisesti riippumaton.

Taloustaidon levikki on 242 961 (LT 2018) ja lukijamäärä 457 000 (KMT S16/K17). Se on Pohjoismaiden suurin talouslehti. Veronmaksajain Keskusliiton jäsenet saavat Taloustaidon jäsenetuna. Taloustaidon sisällön painopiste on verotuksessa, taloudessa ja perhejuridiikassa. Lehti arvioi säännöllisesti kodin talouden perustekijöitä: asuntojen ja autojen hintoja ja kustannuksia, lainojen korkoja, sijoitusrahastojen tuottoja sekä eri kulutustuotteiden ja -palveluiden hintoja ja kustannuksia. Lehti kertoo myös taidesijoittamisesta.

## Lähteet

## Aiheesta muualla
*www.taloustaito.fi.
Kanada-cup 1981

**Kanada-cup 1981** (engl. *Canada Cup 1981*) oli IIHF:n, NHL:n ja NHLPA:n järjestämä jääkiekkoturnaus. Se oli kaikkien aikojen toinen Kanada-cupin turnaus. Turnauksessa pelattiin vuonna 1981 ensimmäistä kertaa loppuottelun lisäksi välierät. Toisin kuin ensimmäisessä cupissa loppuottelusarjan sijaan pelattiin yksi loppuottelu.

Mestaruuden voitti Neuvostoliitto, joka voitti Kanadan loppuottelussa ylivoimaisesti maalein 8–1. Tappio on Kanadan jääkiekkomaajoukkueen eräs suurinumeroisimmista tappioista.

Turnauksen parhaaksi pelaajaksi valittiin Neuvostoliiton maalivahti Vladislav Tretjak.

## Suomi turnauksessa
Suomi pelasi ensimmäisen ottelunsa Edmontonissa Kanadaa vastaan, joka oli ylivoimainen maalein 9–0. Suuresta maalierosta huolimatta Suomen paras pelaaja oli maalivahti Markus Mattson. Kanadan paras hyökkäysketju oli puolestaan Wayne Gretzkyn, Guy Lafleurin ja Gilbert Perreaultin hyökkäyskolmikko. Ensimmäinen erä oli tasaväkinen ja päättyi Kanadan johtaessa lukemin 1–0. Suomen pelikuri kuitenkin heikkeni, minkä johdosta Kanada voitti. Seuraavassa ottelussa Suomi kohtasi Tšekkoslovakian, joka sai ottelun avausmaalin onnekkaasti. Jari Kurri yritti purkaa kiekkoa Suomen maalin edestä, mutta kiekko osuikin Pavel Richterin luistimeen ja kimposi siitä Suomen maaliin. Matti Hagman tasoitti ottelun, mutta Tšekkoslovakia siirtyi 1–2-johtoon. Toinen erä oli vielä tasaväkinen ja maaliton, mutta lopulta Tšekkoslovakia oli ylivoimainen maalein 1–7.

Myös Ruotsi voitti Suomen ylivoimaisesti lukemin 5–0, samoin Neuvostoliitto maalein 6–1, vaikka mahdollisuus suurempaankin tappioon oli olemassa. Viimeisen ottelunsa Suomi pelasi Montrealissa, jossa vastaan asettui Yhdysvallat. Ottelussa Suomi nousi tappioasemasta 4–4-tasapeliin. Erikoista oli, että ottelun jälkeen hallissa ei soitetukaan kisafanfaaria, vaan *[[Maamme]]*-laulu. Suomen pelaajat pitivät tätä ilkeänä. Merkille pantavaa on, että turnauksessa Suomi pelasi heikosti otteluiden kolmansissa erissä. Kaikki ottelut yhteen lukien Suomi hävisi ensimmäiset erät maalein 2–7, toiset 2–8 mutta kolmannet 2–16.

## Kokoonpanot

## Alkusarja

## Mitaliottelut

### Välierät

### Loppuottelu

## Lopputulokset
#
#
#
#
#
#

## Pistepörssi

## Tähdistökentällinen
***Maalivahti:**  Vladislav Tretjak
***Puolustajat:**  Arnold Kadlec,  Aleksei Kasatonov
***Hyökkääjät:**  Mike Bossy,  Gilbert Perreault,  Sergei Šepelev
***Arvokkain pelaaja:**  Vladislav Tretjak

## Suomen joukkue

***Maalivahdit:** Hannu Lassila, Markus Mattsson	
***Puolustajat:** Juha Huikari, Tapio Levo, Timo Nummelin, Pekka Rautakallio, Reijo Ruotsalainen, Risto Siltanen, Juha Tuohimaa
***Hyökkääjät:** Pekka Arbelius, Matti Hagman, Raimo Hirvonen, Kari Jalonen, Arto Javanainen, Veli-Pekka Ketola, Markku Kiimalainen, Jari Kurri, Mikko Leinonen, Kari Makkonen, Jukka Porvari, Jorma Sevon, Ilkka Sinisalo
***Valmentajat:** Kalevi Numminen, Kari Mäkinen

## Lähteet
* Hockey Hall of Fame - Canada Cup 1981 Summary  
* Hockeyarchives - Coupe Canada 1981 
* Passionhockey - Coupe Canada 1981 
* Hockey Canada - 1981 Canada Cup 

### Viitteet
Dylan ja Casey Boersma

**Dylan** ja **Casey Boersma** (s. 13. tammikuuta 1995 Los Angeles County, Kalifornia, Yhdysvallat) ovat amerikkalaiset näyttelijäkaksoset. Heidät muistetaan parhaiten Wilson Westin roolista draamasarjasta *[[Seitsemäs taivas]]*. He esiintyivät sarjan kuudessa jaksossa vuosina 1997–2001. He ovat myös esiintyneet elokuvassa *[[The Story of Us]]* (1999) ja  elokuvassa *[[Drillbit Taylor]]* (2008).

## Aiheesta muualla

* 
*
Eteenpäin

**Eteenpäin** voi tarkoittaa seuraavia asioita:

* ''Eteenpäin'', Uudessakaupungissa vuonna 1890 ilmestynyt sanomalehti
* ''Eteenpäin'', Kotkassa ilmestynyt sanomalehti, myöhempi jatkaja Viikko-Eteenpäin
* ''Eteenpäin'', Yhdysvalloissa vuosina 1921–1950 ilmestynyt sanomalehti
* ''Eteenpäin'', suomalainen elokuva vuodelta 2002
* ''Eteenpäin'', seikkailuelokuva vuodelta 2020
* Eteenpäin!, suomalainen levy-yhtiö
* Vperjod (Вперёд, Eteenpäin), sosialidemokraattinen sanomalehti 
* Vilppulan työväentalo Eteenpäin, Vilppulassa sijainnut työväentalo.
Laertes

**Laertes** voi viitata seuraaviin asioihin:
* Laertes, Ithakan kuningas ja Odysseuksen isä kreikkalaisessa mytologiassa
* Laertes, antiikin pamfylialainen kaupunki
* Laertes, henkilöhahmo Shakespearen näytelmässä Hamlet
* HMS Laertes (J433), Britannian Kuninkaallisen laivaston miinanraivaaja
Writers Guild of America

**Writers Guild of America** voi viitata ainakin seuraaviin:
* Writers Guild of America, East (WGAE), Yhdysvaltain itäosien televisio- ja elokuvakäsikirjoittajia edustava ammattiliitto
* Writers Guild of America, West (WGAW), Yhdysvaltain länsiosien televisio- ja elokuvakäsikirjoittajia edustava ammattiliitto
* Writers Guild of America -palkinto.
Writers Guild of America -palkinto

**Writers Guild of America Award** on vuosittain jaettava palkinto, joka on annettu hyvistä suorituksista elokuva-, televisiosarja- ja radiokäsikirjoituksille vuodesta 1949 lähtien. Vuonna 2004 palkintoseremonia televisioitiin ensimmäisen kerran. Seremonia pidetään New Yorkissa ja Los Angelesissa ja palkinnot jakavat kaksi ammattiliittoa: Writers Guild of America, East ja Writers Guild of America, West.
Henry Russell

**Henry Russell** -nimisiä henkilöitä ovat:

* Henry Chamberlain Russell (1836−1907), australialainen tähtitieteilijä ja meteorologi 
* Henry Norris Russell (1877–1957), yhdysvaltalainen tähtitieteilijä, toinen Hertzsprungin–Russellin kaavion kehittäjistä
* Henry Russell (1904–1986), yhdysvaltalainen yleisurheilija.
Vincent Chalvon-Demersay

**Vincent Chalvon-Demersay** on ranskalainen televisioanimaatioiden tuottaja, joka tunnetaan luomistaan piirrossarjoista Spies-tytöt, Martin Mystery ja Team Galaxy.

Chalvon-Demersay opiskeli valtiotieteitä Ranskassa Institut d’études politiques de Paris -instituutissa ja oikeustiedettä Pariisin yliopistossa Nanterressa.

## Aiheesta muualla
*
Ivan Tšerezov

**Ivan Jurjevitš Tšerezov** (, s. 18. marraskuuta 1980 Iževsk, Udmurtia, Venäjän SFNT, Neuvostoliitto) on Venäjää edustanut ampumahiihtäjä, joka on lopettanut uransa. Etniseltään taustaltaan hän kuitenkin kuuluu suomensukuiseen kansaan – udmurtteihin.

Tšerezov on voittanut urallaan kolme maailmanmestaruutta, kaksi viestissä ja yhden sekaviestissä. Lisäksi hän oli mukana Venäjän joukkueessa, kun se saavutti hopeaa Torinon 2006 ja pronssia Vancouverin 2010 olympialaisten viestikilpailuissa. Ensimmäisen henkilökohtaisen mitalinsa hän saavutti oltuaan Pyeongchangin MM-kilpailuissa 2009 kolmas yhteislähtökilpailussa. Östersundin MM-kilpailuissa 2008 hän oli sprintissä neljäs, Torinon olympialaisissa samalla matkalla viides ja Hanty-Mansijskin MM-kilpailuissa 2011 yhteislähdössä viides.

Tšerezov on sijoittunut ampumahiihdon maailmancupin kokonaiskilpailussa kolmanneksi kaudella 2009–2010 ja neljänneksi kaudella 2006–2007. Urallaan hän on voittanut seitsemän maailmancupin osakilpailua ja sijoittunut yhteensä 20 kertaa palkintokorokkeelle.

Tšerezov lopetti uransa kesäkuussa 2016.

## Lähteet
*

### Viitteet
Laertes (mytologia)

**Laertes** () oli kreikkalaisessa mytologiassa Ithakan kuningas ja Arkeisioksen ja Khalkomedusan poika. Hän oli yksi argonauteista ja osallistui myös Kalydonin metsästykseen.

Laertes nai Autolykoksen tyttären Antikleian, joka synnytti hänelle Odysseuksen ja Ktimenen. Hän luovutti valtaistuimen pojalleen ennen tämä lähtöä Troijan sotaan, ja oli elossa vielä tämän palatessa harharetkiltään. Odysseuksen palattua takaisin Ithakaan Pallas Athene salli Laerteen saavan voimansa takaisin, ja tämä osallistui poikansa rinnalla Penelopen kilpakosijoiden surmaamiseen.

Toisen version mukaan Odysseus ei olisikaan ollut Laerteen poika vaan Sisyfoksen, joka olisi vietellyt Antikleian.

## Lähteet
Henry Chamberlain Russell

**Henry Chamberlain Russell** (17. maaliskuuta 1836 West Maitland, Uusi Etelä-Wales − 1907) oli australialainen tähtitieteilijä ja meteorologi.

Russell opiskeli Sydneyn yliopistossa, josta hän valmistui *Bachelor of Artiksi* vuonna 1859 ja siirtyi työskentelemään Sydneyn observatorioon. Vuonna 1870 hänestä tuli Australian valtion tähtitieteilijä (*government astronomer*). Russell uudelleenorganisoi observatorion työskentelyn ja aloitti systemaattisen positioastronomisen havainto-ohjelman. Lisäksi hän havaitsi kaksoistähtiä ja tähtijoukkoja. Hän myös perusti lukuisia uusia meteorologisia havaintoasemia ympäri Australiaa.

Vuonna 1871 Russell valittiin Royal Astronomical Societyn jäseneksi ja vuonna 1886 ensimmäisenä Sydneyn yliopiston alumnina Royal Societyyn.

## Lähteet
Espanja yleisurheilun sisäratojen maailmanmestaruuskilpailuissa 2008

**Espanjan** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 25. helmikuuta 2008.

## Joukkue
### Miehet
* 60 metrin juoksu: Ángel Rodríguez
* 400 metrin juoksu: Mark Ujakpor
* 800 metrin juoksu: Eugenio Barrios, Manuel Olmedo
* 1 500 metrin juoksu: Arturo Casado, Juan Carlos Higuero
* 3 000 metrin juoksu: Sergio Sánchez
* 60 metrin aitajuoksu: Jackson Quiñónez, Felipe Vivancos
* Korkeushyppy: Javier Bermejo
* Kolmiloikka: Andrés Capellán
* Kuulantyöntö: Manuel Martínez
* 4 x 400 metrin viestijuoksu: Mark Ujakpor, Antonio Reina, Marc Orozco, Luis Flores

### Naiset
* 800 metrin juoksu: Mayte Martínez, Margarita Fuentes-Pila
* 1 500 metrin juoksu: Esther Desviat
* 3 000 metrin juoksu: Isabel Checa
* 60 metrin aitajuoksu: Josephine Onya, Glory Alozie
* Korkeushyppy: Ruth Beitia
* Seiväshyppy: Naroa Agirre
* Pituushyppy: Concha Montaner
* Kolmiloikka: Patricia Sarrapio

## Tulokset
### Miehet

### Naiset

## Lähteet
* http://www.iaaf.org/WIC08/news/kind=100/newsid=43568.html

### Viitteet
Henry Norris Russell

**Henry Norris Russell** (1877–1957) oli yhdysvaltalainen tähtitieteilijä. Russell opiskeli Princetonissa ja Cambridgessa. Hänestä tuli Princetonin yliopiston tähtitieteen professori vuonna 1911. Princetonista hän siirtyi Harvardin observatorioon tutkijaksi vuonna 1947.

Russell kehitti menetelmän, jolla pystyttiin määrittämään pimennysmuuttujatähtien koot. Vuonna 1913 hän loi yhdessä Ejnar Hertzsprungin kanssa Hertzsprungin–Russellin kaavioksi kutsutun tähtien luokittelujärjestelmän. Russellin spektroskooppiset tutkimukset vaikuttivat tähtien evoluutioteorian syntymiseen.

Yhdessä Heinrich Vogtin kanssa hän keksi myös Vogt-Russellin teoreeman, jonka mukaan tähden rakenne määräytyy yksikäsitteisellä tavalla sen massasta ja kemiallisesta koostumuksesta.

## Lähteet
Paul Picerni

**Paul Picerni** (1. joulukuuta 1922 – 13. tammikuuta 2011) oli yhdysvaltalainen näyttelijä. Hän syntyi New Yorkin osavaltiossa.

Toisessa maailmansodassa ilmavoimissa palveltuaan Picerni esiintyi muiden muassa elokuvissa *[[Rautamiehet (elokuva)|Rautamiehet]]* (1951), *[[Mara Maru]]* (1952), *[[Vahakabinetti (elokuva)|Vahakabinetti]]* (1953) ja *[[Helvettiin ja takaisin]]* (1955). Hän on esiintynyt myös televisiossa, kenties tunnetuimmin vuosina 1959–1963 näytetyssä *The Untouchables* -sarjassa. 

Picerni nai vuonna 1947 Marie Masonin, jonka kanssa hän sai kahdeksan lasta.

## Aiheesta muualla
*
David Kreiner

**David Kreiner** (s. 8. maaliskuuta 1981 Kitzbühel) on itävaltalainen uransa lopettanut yhdistetyn kilpailija.

Kreiner oli saavuttamassa yhdistetyn joukkuekilpailun kultamitalia Vancouverin olympialaisissa 2010 ja Oslon MM-kilpailuissa 2011, hopeamitalia Lahden MM-kilpailuissa 2001 ja pronssimitalia Oberstdorfissa 2005. Hänen arvokilpailu-uransa paras sijoitus henkilökohtaisissa kilpailuissa on yhdeksäs sija, johon hän pystyi normaalimatkalla 2001 sekä sprintissä 2007. Junioreiden maailmanmestaruuden Kreiner voitti sprintissä Karpaczin MM-kilpailuissa 2001, minkä lisäksi hän saavutti viisi pronssimitalia vuosina 1997-2001.

Maailmancupissa Kreiner on sijoittunut viisi kertaa palkintokorokkeelle. Hän oli toinen  normaalimatkalla Tšekin Liberecissä helmikuussa 2001 sekä kolmas Val di Fiemmen ja Klingenthalin sprinttikilpailuissa tammikuussa 2008. Kaudella 2010–2011 hän oli kolmas Seefeldin kilpailussa ja voitti Chaux-Neuven osakilpailun. 

Kreiner lopetti uransa yhdistetyn hiihtäjänä vuonna 2011. 

## Lähteet
* 

## Aiheesta muualla
*David Kreinerin kotisivut   ja
Carl Aage Præst

**Carl Aage Andersen Præst** (etunimi myös muodossa **Karl**, 26. helmikuuta 1922 Kööpenhamina – 19. marraskuuta 2011) oli tanskalainen jalkapalloilija ja olympiamitalisti. 

Præst pelasi Tanskan jalkapallomaajoukkueessa, jonka jäsenenä hän ylsi pronssille Lontoon kesäolympialaisissa 1948. Hän teki olympiaturnauksen pronssiottelussa kaksi maalia Isoa-Britanniaa vastaan. Yhteensä Præst teki maajoukkueurallaan vuosina 1945–1949 17 maalia 24 ottelussa.

Vuosina 1949–1956 Præst pelasi italialaisessa suurseura Juventuksessa, jossa hän teki 232 ottelussa 51 maalia. Juventuksen joukkueessa hän voitti vuosina 1950 ja 1952 Italian-mestaruuden. Juventus-uransa jälkeen hän pelasi vielä seitsemässä ottelussa SS Lazion joukkueessa.

Præst menehtyi 19. marraskuuta 2011. Hän oli viimeinen elossa ollut Tanskan olympiapronssijoukkueen pelaaja.

## Lähteet
* Carl Aage Præst Biogrpahy and Olympic Results  Olympics at Sports-Reference.com 

### Viitteet
Bernhard Gruber

**Bernhard Gruber** (s. 12. elokuuta 1982 Schwarzach im Pongau) on itävaltalainen yhdistetyn kilpailija, suurmäen Gundersen-kilpailun maailmanmestari sekä joukkuekilpailun olympiavoittaja ja kaksinkertainen maailmanmestari.

Gruber on voittanut urallaan kuusi maailmancupin osakilpailua: sprinttikilpailun Puolan Zakopanessa helmikuussa 2008 sekä normaalikilpailun Oslossa saman vuoden maaliskuussa, Liberecissä helmikuussa 2012, Sotšissa helmikuussa 2013, Val di Fiemmessä tammikuussa 2015 ja niin ikään Val di Fiemmessä helmikuussa 2016. Hän sijoittui ensimmäisen kerran maailmancupissa kolmen parhaan joukkoon Trondheimissa käydyssä sprintissä joulukuussa 2007. Gruber saavutti kaudella 2007–2008 kuusi palkintokorokepaikkaa sekä sijoittui maailmancupin kokonaiskilpailussa neljänneksi ja sprintticupissa kolmanneksi. Kaudella 2008–2009 hän sijoittui kerran kolmen parhaan joukkoon ja oli yhteispisteissä yhdeksäs. Hän saavutti yhden palkintokorokepaikan myös kaudella 2010–2011. Kaudella 2011–2012 hän sijoittui viisi kertaa kolmen parhaan joukkoon ja oli neljäs maailmancupin kokonaiskilpailussa. Kaudella 2012–2013 hän saavutti kolme palkintosijaa ja sijoittui kokonaispisteissä neljänneksi. Seuraavalla kaudella hän sijoittui maailmancupin osakilpailussa parhaimmillaan kuudenneksi. Kaudella 2014–2015 hän saavutti viisi palkintosijaa ja oli maailmancupin loppupisteissä viides. Kaudella 2015–2016 hän sijoittui kahdesti kolmen parhaan joukkoon ja oli kokonaiskilpailussa seitsemäs. Kaudella 2016–2017 hän oli kerran kolmas. Maailmancupin kokonaispisteissä hän sijoittui kymmenenneksi. Kaudella 2017–2018 hän oli kerran kolmas. Kaudella 2018–2019 hän voitti Schonachin ensimmäisen kilpailun ja oli lisäksi kerran kolmas.

Vuoden 2005 talviuniversiadeissa Gruber voitti kultaa sprintissä ja hopeaa normaalikilpailussa. Liberecin MM-kilpailuissa 2009 hän oli normaalimäen sekä suurmäen Gundersen-kilpailuissa yhdestoista. Vancouverin olympialaisissa 2010 Gruber sijoittui suurmäen kilpailussa kolmanneksi, sekä oli voittamassa Itävallalle yhdistetyn joukkuekilpailun olympiakultaa. Myös Oslon MM-kilpailuissa 2011 hän oli mukana Itävallan sekä normaalimäen että suurmäen kultaa voittaneessa joukkueessa. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 13:nneksi. Suurmäen Gundersen-kilpailusta hän voitti hopeaa. Joukkuesprintissä hän sai hopeaa parinaan Wilhelm Denifl. Sotšin olympialaisissa 2014 hän oli mukana Itävallan pronssijoukkueessa ja sijoittui suurmäen Gundersen-kilpailussa viidenneksi. Falunin MM-kilpailuissa 2015 hän voitti suurmäen Gundersen-kilpailun maailmanmestaruuden sekä oli normaalimäen Gundersen-kilpailussa kymmenes. Lahden MM-kilpailuissa 2017 hän sai joukkuepronssia sekä sijoittui normaalimäen Gundersen-kilpailussa seitsemänneksi ja suurmäessä yhdeksänneksi. Pyeongchangin olympialaisissa 2018 hän saavutti joukkuekilpailussa pronssia. Seefeldin MM-kilpailuissa 2019 hän voitti normaalimäen Gundersen-kilpailussa hopeaa sekä parisprintissä ja joukkuekilpailussa pronssia. Suurmäen Gundersen-kilpailussa hän sijoittui kymmenenneksi.

## Lähteet
*
Jennifer Gareis

**Jennifer Lynne Gareis** (1. elokuuta 1970 Lancaster, Pennsylvania) on yhdysvaltalainen saippuasarjanäyttelijä.

Gareis aloitti uransa kauneuskilpailuista 1990-luvun alkupuolella. Hänen ensimmäinen kauneuskilpailunsa oli Miss Pennsylvania vuonna 1992, jossa hän sijoittui toiseksi. Vuonna 1994 hänestä tuli Miss New York ja samana vuonna hän sijoittui kuudenneksi Miss USA-kilpailussa.

Gareis aloitti kauneuskilpailujen jälkeen uransa näyttelijänä. Hän näytteli Grace Turneria TV-saippuassa *[[Tunteita ja tuoksuja]]* vuosina 1997-2000. Nykyään hän näyttelee Donna Logania TV-saippuassa *[[Kauniit ja rohkeat]]*, jonka näyttelijäkaartiin hän on kuulunut vuodesta 2006 lähtien.

## Aiheesta muualla
*
Episodi

**Episodi** () tarkoittaa välivaihetta, sivutapahtumaa tai jaksoa elokuvissa, näytelmässä ja kirjallisuudessa. Episodiksi kutsutaan myös tv- tai elokuvasarjan itsenäistä osaa. Käsite tarkoitti alun perin antiikin Kreikan näytelmissä kuoro-osien erottamia pääjaksoja.

Episodinen rakenne elokuvassa tarkoittaa sitä, että kohtaukset liittyvät löyhästi toisiinsa, mutta muodostavat silti kokonaisuuden.

## Katso myös
*Episodielokuva
*Juoni

## Lähteet
Wilhelm Denifl

**Wilhelm Denifl** (s. 10. marraskuuta 1980 Rum) on itävaltalainen uransa lopettanut yhdistetyn hiihtäjä ja olympiamitalisti.

Denifl oli voittamassa Itävallan joukkueessa joukkuekilpailun kultamitalia Val di Fiemmen maailmanmestaruuskilpailuissa 2003. Samoissa kilpailuissa hän sijoittui normaalikilpailussa kahdeksanneksi ja sprinttikilpailussa kymmenenneksi. Oslon MM-kilpailuissa 2011 hän oli normaalimäen Gundersen-kilpailussa 13:s. Val di Fiemmen MM-kilpailuissa 2013 hän sai joukkuesprintissä hopeaa parinaan Bernhard Gruber ja sijoittui suurmäen Gundersen-kilpailussa kuudenneksi. Lahden MM-kilpailuissa 2017 hän sijoittui suurmäen Gundersen-kilpailussa viidenneksi. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kahdeksas ja voitti pronssia Itävallan joukkueessa. 

Maailmancupissa Denifl on voittanut urallaan yhden kilpailun. Se tapahtui Tšaikovskissa tammikuussa 2014. Hän on sijoittunut toiseksi Kuusamossa marraskuussa 2016 ja Schonachissa maaliskuussa 2017 sekä kolmanneksi Liberecissä kaudella 2011–2012, Klingenthalissa, Sotšissa ja Oslossa kaudella 2012–2013, Kuopiossa kaudella 2015–2016 ja Trondheimissa kaudella 2018–2019. Lisäksi hän on ollut neljäs Trondheimissa ja Ramsaussa kaudella 2008–2009, Lahdessa kausilla 2010–2011 ja 2016−2017, Klingenthalissa kausilla 2011–2012 ja 2012–2013 ja Tšaikovskissa kaudella 2013–2014 sekä viides Chaux-Neuven normaalikilpailussa tammikuulla 2003, Oberstdorfissa kaudella 2013–2014 ja Kuusamossa kaudella 2017–2018. Maailmancupin kokonaiskilpailussa hän oli kahdeksas kaudella 2012–2013 sekä yhdeksäs kausilla 2013–2014 ja 2016–2017.

Denifl lopetti uransa yhdistetyn hiihtäjänä keväällä 2019.

## Lähteet
*

### Viitteet

## Aiheesta muualla

*Wilhelm Deniflin kotisivut
Pernilla August

**Mia Pernilla August** (ent. *Östergren*, ent. *Wallgren*, o.s. *Hertzman-Ericson*, s. 13. helmikuuta 1958 Tukholma, Ruotsi) on ruotsalainen näyttelijä, käsikirjoittaja ja ohjaaja. Hän aloitti näyttelemisen jo lapsena teatterissa ja koulussa. Vuonna 1979 hän ryhtyi opiskelemaan näyttelemistä Statens scenskolassa. Pian sen jälkeen Ingmar Bergman otti hänet elokuvaansa *[[Fanny ja Alexander]]* (1982) esittämään lastenhoitajaa.

August on muun muassa esittänyt Anakin Skywalkerin äitiä Shmi Skywalkeria elokuvissa *[[Star Wars: Episodi I – Pimeä uhka]]* (1999) ja *[[Star Wars: Episodi II – Kloonien hyökkäys]]* (2002). Televisiosarjassa *[[Young Royals]]* (2021–2024) August esittää Ruotsin fiktiivistä kuningatarta Kristinaa.

August on ohjannut Susanna Alakosken romaaniin *[[Sikalat]]* perustuvan elokuvan *[[Sovinto (elokuva)|Sovinto]]* (2010), jonka pääosia esittävät Outi Mäenpää ja Ville Virtanen sekä Noomi ja Ola Rapace.

## Yksityiselämä
August oli vuosina 1982–1989 naimisissa kirjailija-käsikirjoittaja Klas Östergrenin kanssa ja vuosina 1991–1997 elokuvaohjaaja Bille Augustin kanssa. Hän vaihtoi sukunimensä molempia avioliittoja solmiessaan. Hänellä on kolme tytärtä. 

## Palkinnot ja tunnustukset
*Guldbagge-palkinto, 2010, elokuvan *[[Sovinto (elokuva)|Sovinto]]* (*Svinalängorna*, 2010) ohjauksesta. Elokuva sai myös parhaan elokuvan palkinnon.
* Guldbagge-palkinto, 2010, paras naispääosa "Kicki", Håkon Liun ohjaus *[[Miss Kicki]]*.

## Lähteet
* 
* [Svenska Filminstitutet: Elämänvaiheet](http://193.10.144.135/(S(4jvpq155422car55nrsr2u45))/Person.aspx?Id=177569)  Näytellyt myös Bille Augustin ohjaamassa elokuvassa Jerusalem (1996).

## Kirjallisuutta
* Forsman, Liselott: ”Näyttelijä, ohjaaja, äiti”, Pernilla Augustin haastattelu. *Filmihullu* 4/2019.
* Timonen, Lauri: ”Ruotsalaisnäyttelijän metafysiikka – sanan voima ja katseen tahto”. *Filmihullu* 4/2019.

## Aiheesta muualla
Kirk Windstein

**Kirk Windstein** on kitaristi/laulaja yhdysvaltalaisissa yhtyeissä Crowbar ja Kingdom Of Sorrow sekä doom/sludgemetallin superkokoonpanon Downin kitaristi. 

Windstein kirjoittaa suurimman osan Downin kappaleista yhdessä Pepper Keenanin kanssa. Suuren suosion myötä Windstein kiertää ensisijaisesti  Downin kanssa mutta valmistautuu myös pääyhtye Crowbarin uuteen levyyn joka tulee olemaan jatkoa vuonna 2005 ilmestyneelle Lifesblood for the Downtrodden -levylle.

## Diskografia
### Crowbar
* Obedience Thru Suffering (1991)
* Crowbar (1993)
* Live +1 (EP, 1994)
* Time Heals Nothing (1995)
* Broken Glass (1996)
* Odd Fellows Rest (1998)
* Equilibrium (2000)
* Sonic Excess in its Purest Form (2001)
* Lifesblood for the Downtrodden (2005)
* Sever the Wicked Hand (2011)
* Symmetry in Black (2014)
* The Serpent Only Lies (2016)
* Zero and Below (2022)

### Down
* Nola (1995)
* Down II: A Bustle in Your Hedgerow (2002)
* Down III: Over the Under (2007)
* Down IV Part I – The Purple EP (2012)

### Kingdom of Sorrow
* Kingdom of Sorrow (2008)
* Behind the Blackest Tears (2010)

### Kirk Windstein
* Dream in Motion (2020)
Pepper Keenan

**Pepper J. Keenan** (s. 8. toukokuuta 1967) on yhdysvaltalainen laulaja ja kitaristi. Hänet tunnetaan Corrosion of Conformity -yhtyeen kitaristi-laulajana sekä New Orleans -pohjaisen doom/sludgemetallin superkokoonpanon Downin kitaristina.

Keenan kirjoittaa myös suurimman osan Downin kappaleista yhdessä Kirk Windsteinin kanssa. Keenan soittaa kitaraa ja laulaa osan Metallican Garage Inc. -levyn Lynyrd Skynyrd -coverbiisissä ”Tuesday’s Gone”. Keenan oli myös ehdolla Metallican järjestyksessä neljänneksi basistiksi Jason Newstedin erottua bändistä.

## Lähteet
Taira (eläin)

**Taira** eli **uroni**  (*Eira barbara*) on näätäeläimiin kuuluva nisäkäslaji. Taira syö lintuja, piennisäkkäitä, hunajaa, liskoja ja hedelmiä. Usein tairat hankkivat ruokaa enemmän kuin tarvitsevat. Lajia tavataan Keski- ja Etelä-Amerikassa. Tairat elävät noin 18 vuotta, ja painavat 3–6 kiloa.

## Lisääntyminen
Taira saa 2–3 poikasta, jotka painavat syntyessään noin 80 grammaa.

## Lähteet
* www.scz.org 
* www.lioncrusher.lunarpages.com 

### Viitteet
Jacques Piccard

**Jacques Piccard** (28. heinäkuuta 1922 Bryssel, Belgia – 1. marraskuuta 2008 La Tour-de-Peilz, Vaud, Sveitsi) oli sveitsiläinen seikkailija, joka laskeutui 23. tammikuuta 1960 Don Walshin kanssa ensimmäisinä ihmisinä Challengerin syvänteeseen Trieste-nimisellä sukelluslaitteella.

Piccard suunnitteli muun muassa Ben Franklin- eli Grunman/Piccard PX-15 -batyskafin (1968). Hänen isänsä oli fyysikko Auguste Piccard ja poikansa kuumailmapallolla maailman ympäri lentänyt Bertrand Piccard.

## Lähteet
Sudan yleisurheilun sisäratojen maailmanmestaruuskilpailuissa 2008

**Sudanin** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 26. helmikuuta 2008.

Joukkueen nuori keskimatkojen juoksija Kaki oli noussut kilpailujen erääksi ennakkosuosikiksi edellisenä vuonna ulkoradoilla 800 metrin juoksussa juoksemallaan ajalla 1.43,90. Ennen kilpailuja hän piti hallussaan kahta kauden tilaston kolmesta parhaasta ajasta 1 000 metrin juoksussa.

## Joukkue
### Miehet
* 800 metrin juoksu: Abubaker Kaki Khamis

### Naiset
* Kolmiloikka: Yamilé Aldama

## Tulokset
### Miehet

### Naiset

## Lähteet
* 

### Viitteet
Kätkijät (vuoden 1997 elokuva)

**Kätkijät** () on Peter Hewittin ohjaama brittiläinen elokuva, joka perustuu Mary Nortonin vuonna 1952 julkaistuun samannimiseen lastenkirjaan. Elokuva sai ensi-iltansa vuonna 1997.

Tarina kertoo pienistä ihmisistä, ”kätkijöistä”, jotka eivät varasta, vaan kätkevät tavaroita. Isossa talossa asuvan Kelposen perheen lattian alla asuu Kellolaisten pieni kätkijäperhe, johon kuuluvat isä Podi, äiti Hemmeli sekä lapset Arietta ja Piikeri. Eräänä päivänä Kelposen perheen poika Timo löytää Arietan huoneestaan.

## Näyttelijät

Suomenkielisen version suomensi Pekka Lehtosaari.

## Lähteet

## Aiheesta muualla
* 
* 
*
Francisco Xavier

**Pyhä Francisco Xavier** (bask. *San Frantzisko Xabierkoa*, , , 7. huhtikuuta 1506 Navarra – 1552 Shangchuan) oli espanjalainen, Baskimaalla syntynyt katolinen lähetyssaarnaaja. Hän oli Ignatius Loyolan ystävä ja yksi jesuiittojen perustajista vuonna 1534. Hän työskenteli useilla alueilla pääosin Kauko-idässä, esimerkiksi Mosambikissa, Intiassa, Indonesiassa, Filippiineillä ja Japanissa. Kiinaan hän lähti vuonna 1552, mutta kuoli ennen saapumistaan mantereelle. Hänen kerrotaan käännyttäneen kymmeniätuhansia ihmisia kristinuskoon. 

Francisco Xavier kanonisoitiin eli julistettiin pyhimykseksi vuonna 1622.

## Lähteet
*

### Viitteet

## Aiheesta muualla
Viper

**Viper** voi tarkoittaa ainakin seuraavia asioita:

* Viper (yhtye), brasilialainen metalliyhtye
* *[[Viper (televisiosarja)|Viper]]*, yhdysvaltalainen televisiosarja.
* Bell AH-1Z Viper, yhdysvaltalainen rynnäkköhelikopteri
* Dodge Viper, DaimlerChryslerin vuodesta 1992 eteenpäin valmistama auto
* HMS Viper (1899), Britannian Kuninkaallisen laivaston hävittäjä
* ESP Viper, ESP:n valmistama sähkökitara.
Jacquelyn Frank

**Jacquelyn Frank** on yhdysvaltalainen kirjailija, joka kirjoittaa paranormaalia romantiikkaa. Ennen kirjoittajan uraansa hän toimi sijaisopettajana ja viittomakielen tulkkina.

Frank asuu New Yorkissa yhdessä kissojensa kanssa.

## Bibliografia
### The Nightwalkers series

* Jacob (2006)
* Gideon (2007)
* Elijah (2007)
* Damien (2008)
* Noah (2008)
* Adam (2011)

### The Shadowdwellers series

* Ecstasy (2009)
* Rapture (2009)
* Pleasure (2009)

### The Gatherers series

* Hunting Julian (2010)
* Stealing Kathryn (2010)

### Three World series

* Seduce Me in Dreams (2011)
* Seduce Me in Flames (2011)

### World of the Nightwalkers series

* Forbidden (2012)
* Forever (2013)
* Forsaken (tulossa 2014)

### Other books

* Drink of Me (2010)
* The Bid (2010)
* The Phoenix Project (Nocturnal- antologia, 2010)
* Kane (Supernatural- antologia, 2011)

## Aiheesta muualla
* Jacquelyn Frankin kotisivut
Jimmy Bower

**Jimmy Bower** on yhdysvaltalainen muusikko joka tunnetaan mm. superkokoonpano Downin rumpalina ja sludgemetallin pioneereihin kuuluvan Eyehategodin kitaristina. Hän ollut myös suuressa roolissa yhtyeissä Corrosion of Conformity ja Crowbar keikkailevan rumpalin muodossa.

## Vaikuttanut seuraavissa bändeissä

* Eyehategod
* Crowbar
* Superjoint Ritual
* Down
* The Mystick Krewe Of Clearlight
* Corrosion of Conformity
* Blatant Frustration
* Shell Shock
* Drip
* Sourvein
* Debris Inc.
Lynsay Sands

**Lynsay Sands** (s. Leamington, Ontario) on kanadalainen kirjailija. Hän kirjoittaa historiallista sekä paranormaalia romantiikkaa. 

Hänen kirjallista tuotantoa ei ole tällä hetkellä saatavilla suomeksi.

## Bibliografia

### Devil of the Highlands -sarja
* Devil of the Highlands (2009)
* Taming the Highland Bride (2010)
* The Hellion and the Highlander (2010)

### Madison Sisters -sarja
* The Countess (2011)
* The Heiress (2011)
* The Husband Hunt (2012)

### Argeneau and Rogue Hunter -sarja
* A Quick Bite (2005)
* Love Bites (2004)
* Single White Vampire (2003)
* Tall, Dark & Hungry (2004)
* A Bite To Remember (2006)
* Bite Me If You Can (2007)
* The Accidental Vampire (2008)
* Vampires Are Forever (2008)
* Vampire, Interrupted (2008)
* The Rogue Hunter (2008)
* The Immortal Hunter (2009)
* The Renegade Hunter (2009)
* Born to Bite (2010)
* Hungry for You (2010)
* The Reluctant Vampire (2011)
* Under a Vampire Moon (2012)
* The Lady Is a Vamp (2012)
* Immortal Ever After (2013)
* One Lucky Vampire (tulossa 2013)
* Vampire Most Wanted (tulossa 2014)

### Historialliset

* The Deed (1997)
* The Key (1999)
* The Switch (1999)
* Sweet Revenge (2000)
* Always (2000)
* Lady Pirate (2001)
* Bliss (2001)
* A Reluctant Reformer (2002)
* What She Wants (2002)
* The Chase (2004)
* The Perfect Wife (2005)
* Love Is Blind (2006)
* The Brat (2007)
* An English Bride in Scotland (2013)

### Antologiat

* Three French Hens (Five Gold Rings- antologia 1999; A Historical Christmas Present-antologia 2008)
* The Fairy Godmother (Mistletoe & Magic- antologia, 2000)
* All I Want (Wish List- antologia, 2003)
* Mother, May I? (A Mother’s Way- antologia, 2002)
* Bitten (His Immortal Embrace- antologia, 2003)
* The Claire Switch Project (Dates From Hell- antologia, 2006)
* Run Run Rudolph! (Holidays Are Hell- antologia, 2007)
* Vampire Valentine (Bitten by Cupid-antologia, 2010)
* The Bite Before Christmas-antologia (2011)

### Muut

* The Loving Daylights (2003)
* The Eternal Highlander (1999) – kirjoitettu yhdessä Hannah Howell’in kanssa
* My Immortal Highlander (2006) - kirjoitettu yhdessä Hannah Howell’in kanssa
* Highland Thirst (2007) - kirjoitettu yhdessä Hannah Howell’in kanssa

## Aiheesta muualla
*Lynsay Sandsin kotisivut
*Lynsay Sandsin blogi
Susie O’Neill

**Susan ("Susie") O'Neill** (2. elokuuta 1973 Mackay, Queensland) on australialainen entinen uimari ja olympiavoittaja. Hän voitti 200 metrin perhosuinnin olympiakultaa Atlantasta 1996 ja 200 metrin vapaauinnin olympiakultaa Sydneystä 2000. Hän voitti urallaan myös neljä olympiahopeaa ja kaksi pronssia.

O'Neill voitti urallaan neljä maailmanmestaruutta ja lukuisia hopeita ja pronsseja. Hän on myös pitänyt hallussaan naisten 200 metrin perhosuinnin maailmanennätyksiä pitkällä ja lyhyellä radalla vuosituhannen vaihteessa.

## Lähteet
Täplämerikissa

**Täplämerikissa** (*Anarhichas minor*) on kissakalan (*Anarhichas lupus*) lähisukulainen, josta käytetään myös nimeä kirjomerikissa. Sekin elää Atlantin pohjoisosissa 25–600 metrin syvyydessä pääasiassa hiekka- ja mutapohjilla. Lajin tunnistaa tummien pilkkujen kirjomasta ruumiista ja suuremmasta koosta (jopa 180&nbsp;cm). Sukulaisensa tavoin myös täplämerikissaa kalastetaan sekä ravinnoksi että urheilumielessä. Laji on ihmiselle vaaraton lukuun ottamatta veneeseen nostettuja yksilöitä, jotka voivat purra pahasti.

## Ravinto

Täplämerikissa syö äyriäisiä, nilviäisiä ja piikkinahkaisia. Paksut huulet ja terävät hampaat ovat sopeutuma tähän ruokavalioon.

## Lähteet
* 
* 

### Viitteet
Seppo Leppävuori

**Seppo Ilmari Leppävuori** (s. 24. maaliskuuta 1939 Jyväskylä) on teknillisen fysiikan emeritusprofessori. Hän jäi vuonna 2004 eläkkeelle Oulun yliopistosta. 

## Henkilötiedot
Leppävuoren vanhemmat ovat rakennusmestari Martti Leppävuori ja Katri Leppänen. Hän valmistui ylioppilaaksi Iisalmen lyseosta 1958, Teknillisestä korkeakoulusta diplomi-insinööriksi vuonna 1965, tekniikan lisensiaatiksi vuonna 1968 ja tekniikan tohtoriksi 1981. 

Leppävuori on  reservin luutnantti vuodelta 1968.

## Ura
Leppävuori toimi Teknillisen korkeakoulun assistenttina 1964–1965, sen jälkeen VTT:llä puolijohdelaboratorion tutkimusinsinöörinä vuodesta 1965 vuoteen 1970 ja uudelleen Teknillisessä korkeakoulussa 1970–1973 elektronifysiikan laboratorioinsinöörinä. Vuonna 1974 hän oli vieraileva luennoija Englannissa Salfordin yliopistossa. Hän siirtyi vuonna 1975 Oulun yliopistoon ja toimi ensin sähkötekniikan apulaisprofessorina 1975–1986 ja sitten teknillisen fysiikan professorina vuodesta 1986 vuoteen 2004 saakka, minkä jälkeen hän on toiminut emeritusprofessorina. Hän oli pitkään yliopiston mikroelektroniikan ja materiaalifysiikan laboratorion esimies. 

Leppävuoren tutkimus kohdistui paksukalvohybridipiireihin ja anturiteknologioihin sekä yleisemmin elektroniikan komponentteihin ja valmistusmenetelmiin. Hänellä on noin 300 julkaisua elektroniikan materiaaleista, komponenteista ja valmistusmenetelmistä.,

Leppävuori oli mukana perustamassa mm. Paramic Oy:tä ja hän tutkimusryhmineen teki aktiivista tutkimusyhteistyötä erityisesti Pohjois-Pohjanmaan elektroniikkayritysten kanssa. 
 
 
## Huomionosoitukset
Leppävuori ja Oulun yliopiston mikroelektroniikan laboratorion tutkija Juha Hagberg saivat palkinnon Uuden teknologian säätiön vuoden 2001 innovaatiokilpailussa keksinnöllään ”Additiivinen menetelmä elektroniikan johdinkuvioiden ja ohutlevytuotteiden valmistamiseksi”. 

Leppävuori ja laboratorion tohtoriopiskelija Marko Pudas palkittiin myös seuraavana vuonna eli 2002 innovaatiopalkinnolla keksinnöstä ”Itsepuhdistuva gravuri”, joka oli uusi painomenetelmä ja parannus syväpainomenetelmään. Menetelmä säästää koneen osia kulumiselta ja estää painolevyn uria tukkeutumasta.

## Lähteet

## Aiheesta muualla
* Kurvinen, H. 2004. Eläkkeelle jääminen ei hidasta tahtia. Tietopisto 5/2004, s.  1.  Tietopiston juttu 
* Vähäkangas, J., Jaakola, T., Leppävuori, S., Uusimäki, A. 1998. Elektroniikan valmistusmenetelmät 2005. Katse vuosituhannen tuolle puolen. Prosessori ES, maaliskuu 1998, s. 40-41. Prosessori-lehden artikkeli
Pistaasit

**Pistaasit** (*Pistacia*) on kasvisuku sumakkikasvien (*Anacardiaceae*) heimossa. Siihen kuuluu 11 lajia, joita esiintyy luonnonvaraisena Välimeren alueella, Etelä-Aasiassa, Itä-Afrikassa ja Pohjois-Amerikan eteläosassa. Suvun tunnetummat lajit ovat Välimeren alueen kuivissa pensaikoissa kasvavia puita ja pensaita. Pistaasilajeista saadaan mastiksia ja pistaasipähkinöitä.

## Pistaasilajeja
* atlantinpistaasi (*Pistacia atlantica*)
* mastiksipistaasi (*Pistacia lentiscus*)
* tärpättipistaasi (*Pistacia terebinthus*)
** idäntärpättipistaasi (*P. terebinthus* subsp. *palaestina*)
** lännentärpättipistaasi (*P. terebinthus* subsp. *terebinthus*)
* mantelipistaasi (*Pistacia vera*)

## Lähteet
* Facta, osa 7. 1970. .

### Viitteet

## Aiheesta muualla
* Finto: Kassu – Kasvien suomenkieliset nimet: Pistaasit  (''Pistacia'')
* Suomen Lajitietokeskus: Pistaasit – ''Pistacia''
* ITIS: ''Pistacia'' 
* United States Department of Agriculture (USDA): ''Pistacia'' 
* Flora of China: ''Pistacia''
Krumping

**Krumping** on Los Angelesissa kehittynyt katutanssin alalaji. Krumping on tyyliltään hyvin ilmeikästä, ja sen peruselementteihin kuuluu voimakkaat, jopa raivokkaat käden ja keskivartalon liikkeet ja tömistykset, jotka kuitenkin tehdään hallitusti.

## Historia
Krumping lähti kehittymään 2000-luvun alkupuolella, kun Los Angelesin getoissa asuville nuorille haluttiin keksiä vaihtoehto purkaa vihaa ja turhautumista ilman rikollisuutta tai väkivaltaa.

## Suositeltavat linkit
*Krumping
*Krumping
*Krumping

## Aiheesta muualla
*NY Times: Krumping 
*Krumping
Fredrik Nordback

**Fredrik Nordback** (s. 20. maaliskuuta 1979 Hanko) on suomalainen aktiiviuransa lopettanut jalkapalloilija, joka edusti koko ammattilaisuransa ajan ruotsalaista Örebro SK:ta. Nordback siirtyi Örebron riveihin jo vuonna 1995, ja debyyttinsä seurassa hän teki kaksi vuotta myöhemmin. Hän pelasi Allsvenskanissa yli 200 ottelua ja Superettanissa yli 50 ottelua. Nordback lopetti ammattilaisuransa vuonna 2011 tappiollisen Ruotsin cupin ottelun jälkeen.

Suomen A-maajoukkueessa Nordback esiintyi seitsemän kertaa, ja lisäksi hän pelasi 27 alle 21-vuotiaiden maaottelua ja 11 poikamaaottelua.

## Lähteet

## Aiheesta muualla
* Nordback Örebron sivuilla